CELEX: 32008D0225
Language: hu
Date: 2008-03-14 00:00:00
Title: 2008/225/EK: A Bizottság határozata ( 2008. március 14.) a 2006/805/EK határozatnak a klasszikus sertéspestis németországi előfordulásával összefüggő állat-egészségügyi intézkedések tekintetében történő módosításáról (az értesítés a C(2008) 956. számú dokumentummal történt) (EGT-vonatkozású szöveg)

15.3.2008   
            
            
               HU
            
            
               Az Európai Unió Hivatalos Lapja
            
            
               L 73/32
            
         
      A BIZOTTSÁG HATÁROZATA
   
   (2008. március 14.)
   a 2006/805/EK határozatnak a klasszikus sertéspestis németországi előfordulásával összefüggő állat-egészségügyi intézkedések tekintetében történő módosításáról
   (az értesítés a C(2008) 956. számú dokumentummal történt)
   (EGT-vonatkozású szöveg)
   (2008/225/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (2) és különösen annak 9. cikke (4) bekezdésére,
   mivel:
   
               (1)
            
            
               Az egyes tagállamokban kitört klasszikus sertéspestisjárványra válaszként elfogadták az egyes tagállamokban a klasszikus sertéspestisre vonatkozó egyes védekezési intézkedésekről szóló, 2006. november 24-i 2006/805/EK bizottsági határozatot (3). Az említett határozat a klasszikus sertéspestisre vonatkozó járványvédelmi intézkedéseket állapított meg az érintett tagállamok tekintetében.
            
         
               (2)
            
            
               Németország tájékoztatta a Bizottságot, hogy a járványügyi helyzet Észak-Rajna–Vesztfália szövetségi tartomány egyes területein jelentős mértékben javult. A 2006/805/EK határozatban az e területek tekintetében előírt intézkedéseket ezért a továbbiakban nem kell alkalmazni.
            
         
               (3)
            
            
               A közösségi jogszabályok átláthatósága érdekében az érintett tagállamoknak, illetve régióiknak a 2006/805/EK határozat mellékletében szereplő felsorolása helyébe az e határozat mellékletében szereplő szöveg lép.
            
         
               (4)
            
            
               Ezért a 2006/805/EK határozatot ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/805/EK határozat melléklete helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2008. március 14-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (2)  HL L 395., 1989.12.30., 13. o. A legutóbb a 2004/41/EK európai parlamenti és tanácsi irányelvvel (HL L 157., 2004.4.30., 33. o.) módosított irányelv.
   
      (3)  HL L 329., 2006.11.25., 67. o. A legutóbb a 2007/862/EK határozattal (HL L 337., 2007.12.21., 119. o.) módosított határozat.
   
      MELLÉKLET
      
         
            „MELLÉKLET
            I.   RÉSZ
            1.   Németország
            A.   Rajna-vidék–Pfalz
            
                        a)
                     
                     
                        Ahrweiler körzetben (Kreis Ahrweiler): Adenau és Altenahr települések;
                     
                  
                        b)
                     
                     
                        Vulkaneifel körzetben (Landkreis Vulkaneifel): Obere Kyll és Hillesheim települések, Daun település közigazgatási területén Betteldorf, Dockweiler, Dreis-Brück, Hinterweiler és Kirchweiler helységek, Kelberg település közigazgatási területén Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath és Welcherath helységek, Gerolstein település közigazgatási területén Berlingen, Duppach, Hohenfels-Essingen, Kalenborn-Scheuern, Neroth, Pelm és Rockeskyll helységek, valamint Gerolstein városa;
                     
                  
                        c)
                     
                     
                        Bitburg-Prüm körzetben (Eifelkreis Bitburg-Prüm): Prüm település közigazgatási területén Büdesheim, Kleinlangenfeld, Neuendorf, Olzheim, Roth bei Prüm, Schwirzheim és Weinsheim helységek.
                     
                  B.   Észak-Rajna–Vesztfália
            
                        a)
                     
                     
                        Euskirchen körzetben (Kreis Euskirchen): Bad Münstereifel, Mechernich és Schleiden városok, Euskirchen városban Billig, Euenheim, Euskirchen (központ), Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen helységek, valamint Blankenheim, Dahlem, Hellenthal, Kall és Nettersheim települések;
                     
                  
                        b)
                     
                     
                        Rhein-Sieg körzetben (Rhein-Sieg-Kreis): Meckenheim városban Ersdorf és Altendorf helységek, Rheinbach városban Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen és Kurtenberg helységek, Swisttal településen Miel és Odendorf helységek.
                     
                  2.   Franciaország
            Alsó-Rajna és Moselle megyékben a Rajnától és a Marne–Rajna csatornától nyugatra, az A4-es autópályától északra, a Saar folyótól keletre, a német határtól, illetőleg Holtzheim, Lingolsheim és Eckbolsheim településektől pedig délre eső területek.
            II.   RÉSZ
            1.   Magyarország
            Nógrád megye területe és Pest megye a Dunától északra és keletre, a szlovák határtól délre, Nógrád megyétől nyugatra és az E71-es úttól északra fekvő területe.
            2.   Szlovákia
            A következő körzeti állat-egészségügyi és élelmiszerügyi igazgatóságok (DVFA) régióinak területe: Žiar nad Hronom (amely magában foglalja Žiar nad Hronom, Žarnovica és Banská Štiavnica körzetet), Zvolen (amely magában foglalja Zvolen, Krupina és Detva körzetet), Lučenec (amely magában foglalja Lučenec és Poltár körzetet), Veľký Krtíš (amely magában foglalja Veľký Krtíš körzetet), Komárno (amely magában foglalja a 64-es úttól keletre, a magyar határtól északra, Nové Zámky körzettől nyugatra fekvő területet), Nové Zámky (amely magában foglalja a Komárno körzettől keletre, a 64-es úttól keletre, a 75-ös úttól délre és a magyar határtól északra fekvő területet) és Levice (amely magában foglalja a Nové Zámky körzettől keletre, a 66-os (E77) úttól keletre, a 75-ös úttól délre, a magyar határtól északra és Veľký Krtíš körzettől keletre fekvő területet).
            III.   RÉSZ
            1.   Bulgária
            Bulgária egész területe.”